EkBass/fiwiki-20250220-pages-articles huggingface dataset:
Laurence Thoms

Laurence Thoms (s. 26. maaliskuuta 1980 Suva) on fidžiläinen entinen alppihiihtäjä. Thoms osallistui Salt Lake Cityn olympialaisiin 2002 maansa ainoana edustajana. Hän osallistui suurpujotteluun, jossa hän oli 55. eli kolmanneksi viimeinen maaliin päässyt ja pujotteluun, jossa hän keskeytti ensimmäisellä kierroksella. Thoms oli työskennellyt lasketteluopettajana Uudessa-Seelannissa ennen kisoihin osallistumista. == Lähteet == Luokka:Fidžiläiset alppihiihtäjät Luokka:Vuonna 1980 syntyneet Luokka:Elävät henkilöt
31 Euphrosyne

31 Euphrosyne on melko suuri päävyöhykkeen asteroidi. Sen löysi James Ferguson 1. syyskuuta 1854. Se oli ensimmäinen Pohjois-Amerikasta käsin löydetty asteroidi. Asteroidi nimettiin kreikkalaisen mytologian hahmon mukaan. 31 Euphrosyne on melko tumma kohde, eikä se ole nähtävissä edes kiikareilla. 31 Euphrosyne on yksi suurimmista asteroideista, joten sitä on tutkittu suhteellisen paljon verrattuna pienempiin kohteisiin. Asteroidi muistuttaa 2 Pallasta inklinaationsa ja eksentrisyytensä puolesta. == Lähteet == *NASA:n JPL Luokka:Päävyöhykkeen asteroidit
Dannyn parhaita

Dannyn parhaita on suomalaisen laulajan Dannyn vuonna 1973 julkaistu kokoelma- albumi, joka sisältää levytyksiä vuosilta 1964–72. == Kappaleet == A-puoli # # # # # # B-puoli # * # # # # # # == Lähteet == *Dannyn parhaita -albumi discogs.com-sivustolla === Viitteet === Luokka:Vuoden 1973 kokoelma-albumit Luokka:Dannyn albumit
32 Pomona

32 Pomona on päävyöhykkeen asteroidi. Sen löysi Hermann Goldschmidt 26. lokakuuta 1854. Asteroidi nimettiin Pomonan, roomalaisen mytologian hedelmäpuiden jumalattaren, mukaan. == Lähteet == *NASA:n JPL Luokka:Päävyöhykkeen asteroidit
Ma Rainey

Gertrude Malissa ”Ma” Rainey (o.s. Pridgett, 26. huhtikuuta 1886 Columbus, Georgia – 22. joulukuuta 1939 Rome, Georgia) oli yhdysvaltalainen blueslaulaja, joka tunnettiin ”bluesin äitinä”. Vaikka Rainey ei ollut ensimmäinen bluesmusiikkia nauhoittanut laulaja, historioitsijat pitävät häntä yhtenä varhaisimmista blueslaulajista. Tehdessään ensimmäisen nauhoituksensa vuonna 1923 hän oli jo laulanut bluesia yleisölle yli 20 vuoden ajan. Hänen musiikkinsa on vaikuttanut lukuisiin myöhempiin blues-, country- ja rock and roll -laulajiin. Hänet valittiin vuonna 1983 Blues Foundationin Hall of Fameen ja vuonna 1990 Rock and Roll Hall of Fameen. == Elämä == Gertrude Pridgett syntyi 26. huhtikuuta 1886 Columbusissa, Georgiassa. Hänen molemmat vanhempansa olivat laulajia. Hän lauloi ammatikseen jo teini-iässä esiintyen minstrel- ja vaudeville-näytöksissä. Nimen ”Ma” () Rainey hän otti vuonna 1904 mennessään naimisiin musiikkimanageri William ”Pa” () Raineyn kanssa. Kaksikko esiintyi pitkään yhdessä eri puolilla Yhdysvaltojen eteläosaa nimellä ”Rainey and Rainey, the Assassinators of the Blues” (”Rainey ja Rainey, bluesin salamurhaajat”). Rabbit Foot Minstrel -ryhmässä esiintyessään hän tutustui Bessie Smithiin. Rainey vaikutti paljon nuoreen Smithiin, josta tuli myöhemmin suosittu blueslaulaja ja joka tunnettiin lisänimellä ”bluesin keisarinna.” Myöhemmin Rainey esiintyi muissa teltoissa kiertelevissä minstrel-ryhmissä kuten Tolliver’s Circusissa ja Musical Extravaganzassa. Rainey nauhoitti Paramount Records -levy-yhtiölle yli sata kappaletta vuosina 1923–1928. Hänen yhtyeissään esiintyi bluesin ja jazzin huippunimiä, mukaan lukien Louis Armstrong, Fletcher Henderson, Coleman Hawkins, Buster Bailey ja Lovie Austin. Raineyn nauhoituksia kappaleista C. C. Rider, Bo-Weavil Blues ja Ma Rainey’s Black Bottom pidetään bluesmusiikin klassikoina. Raineyn suosio oli huipussaan 1920-luvun loppupuolella, ja 1930-luvulle tultaessa bluesyleisön kiinnostus naislaulajia kohtaan alkoi vähentyä. 1930-luvun lama vaikeutti myös osaltaan yleisön saamista konsertteihin. Rainey lopetti esiintymisen vuonna 1933 ja palasi kotikaupunkiinsa. Hän rakensi säästämillään rahoilla kaksi teatteria Romen kaupunkiin Georgiaan. Rainey kuoli sydänkohtaukseen 22. joulukuuta 1939. == Lähteet == == Aiheesta muualla == * * * Luokka:Yhdysvaltalaiset bluesmuusikot Luokka:Yhdysvaltalaiset laulajat Luokka:Vaudeville-esiintyjät Luokka:Vuonna 1886 syntyneet Luokka:Vuonna 1939 kuolleet
Kwame Nkrumah-Acheampong

Kwame Nkrumah-Acheampong (s. 19. joulukuuta 1974 Glasgow, Yhdistynyt kuningaskunta) on ghanalainen alppihiihtäjä. == Elämäkerta == === Nuoruus === Nkrumah-Acheampong syntyi Glasgow'ssa, jossa hänen isänsä opiskeli tohtoriksi. Hän varttui ghanalaiskaupungissa, joka sijaitsee noin tunnin ajomatkan päässä Accrasta, mutta muutti takaisin Britteinsaarille vuonna 2002. Tuolloin hän oli tekemisissä laskettelun kanssa ja alkoi haaveilla olympialaisissa kilpailemisesta. === Urheilu-ura === Nkrumah-Acheampong yritti päästä Torinon olympialaisiin 2006, mutta tuolloin hän ei päässyt mukaan Iranissa käytyihin karsintakilpailuihin lentokoneen jäätyä Amsterdamiin siivissä olleen jään takia. Hän kilpaili MM-kisoissa ensimmäistä kertaa Åressa 2007, jolloin hän oli suurpujottelussa 66. Nkrumah-Acheampong kilpaili Val d'Isèren MM-kisoissa 2009 suurpujottelun lisäksi myös pujottelussa. Tuolloin hän oli suurpujottelun 87. ja sijoittui pujottelussa 67:nneksi. Nkrumah-Acheampong sai samana vuonna myös paikan Vancouverin olympialaisiin 2010 päästyään alle olympialaisiin pääsyyn vaaditun 140 FIS-pisteen rajan. Hän oli maansa historian ensimmäinen talviurheilija olympialaisissa ja osallistui pujotteluun, jossa hän oli 47. eli toiseksi viimeinen maaliin päässyt ennen Albanian Erjon Tolaa. === Muut toimet === Nkrumah-Acheampong perusti Ghanan talviolympiakomitean ja johtaa hanketta, jonka tavoitteena on tehdä keinotekoinen hiihtokeskus Ghanaan. Lempinimellä "Lumileopardi" tunnettu Nkrumah-Acheampong on myös sijoittanut rahaa lumileopardien suojelutyöhön. Kwamella ja hänen vaimollaan Senalla on kaksi lasta. == Lähteet == Luokka:Ghanalaiset alppihiihtäjät Luokka:Vuonna 1974 syntyneet Luokka:Elävät henkilöt
Vasílis Dimitriádis

Vasílis Dimitriádis (joskus Vassílis, ; s. 22. elokuuta 1978 Bryssel, Belgia) on kreikkalainen alppihiihtäjä. Dimitriádis on kilpaillut maailmancupissa vuodesta 1999 lähtien, muttei ole saanut sijoitusta vielä yhdestäkään kilpailusta. Hän osallistui MM-kisoihin ensimmäistä kertaa jo vuonna 1996, jolloin hän oli suurpujottelussa 43. ja keskeytti pujottelussa. Dimitriádis kilpaili myös Naganon olympialaisissa 1998, joissa hän keskeytti pujottelussa ensimmäisellä kierroksella. Hän osallistui samoihin lajeihin vuoden 1999 MM- kisoissa ja keskeytti jälleen pujottelussa, jonka lisäksi hän oli suurpujottelun 42. Dimitriádis keskeytti molemmissa lajeissa jo ensimmäisellä kierroksella St. Antonin MM-kisoissa 2001. Hän oli Salt Lake Cityn olympialaisissa 2002 suurpujottelussa 43., jonka lisäksi hän keskeytti sekä pujottelussa että supersuurpujottelussa. Dimitriádis oli mukana kaikissa kolmessa lajissa seuraavan vuoden MM-kisoissa ja sai parhaan sijoituksensa suurpujottelusta, jossa hän oli 38. Hän ei ole saanut sijoituksia MM-kisoissa enää tämän jälkeen, vaikka hän on osallistunut kolmiin kisoihin vuoden 2003 jälkeen. Dimitriádis sai toistaiseksi parhaan arvokisasijoituksensa Torinon olympialaisissa 2006, jolloin hän oli pujottelussa 23. Hän sijoittui pujottelussa 33:nneksi Vancouverin kisoissa 2010. == Lähteet == Luokka:Elävät henkilöt Luokka:Kreikkalaiset alppihiihtäjät Luokka:Vuonna 1978 syntyneet
Nutan

Nutan Bahl (o.s. Samarth, 4. kesäkuuta 1936 Bombay – 21. helmikuuta 1991 Bombay), tunnettiin pelkästään nimellä Nutan, oli intialainen näyttelijä. Nelikymmenvuotisen uransa aikana hän esiintyi yli 70 hindinkielisessä elokuvassa. Nutan voitti ennätykselliset viisi parhaan naispääosan Filmfare Awards -palkintoa. Intian valtio myönsi hänelle Padma Shri -palkinnon vuonna 1974. Nutan oli näyttelijä Shobhna Samarthin ja elokuvaohjaaja Kumarsen Samarthin tytär, ja näyttelijä Tanujan sisar. Hän meni naimisiin merivoimien komentajakapteeni Rajnish Bahlin kanssa vuonna 1959. Heidän ainoasta pojastaan Mohnish Bahlista tuli myös näyttelijä. Nutan kuoli rintasyöpään 21. helmikuuta 1991. == Filmografia == * Hamari Beti (1950) * Nagina (1951) * Humlog (1951) * Shisham (1952) * Parbat (1952) * Laila Majnu (1953) * Shabaab (1954) * Seema (1955) * Heer (1956) * Baarish (1957) * Paying Guest (1957) * Zindagi Ya Toofan (1957) * Chandan (1958) * Dilli Ka Thug (1958) * Kabhi Andhera Kabhi Ujala (1958) * Sone Ki Chidiya (1958) * Aakhri Daao (1958) * Anari (1959) * Kanhaiya (1959) * Sujata (1959) * Basant (1960) * Chhabili (1960) * Chhalia (1960) * Manzil (1960) * Soorat Aur Seerat (1962) * Bandini (1963) * Dil Hi To Hai (1963) * Tere Ghar Ke Samne (1963) * Chandi Ki Deewar (1964) * Khandaan (1965) * Rishte Naate (1965) * Chhota Bhai (1966) * Chilaka Gorinka (1966) * Dil Ne Phir Yaad Kiya (1966) * Kalapi (1966) * Dulhan Ek Raat Ki (1967) * Laat Saheb (1967) * Milan (1967) * Gauri (1968) * Saraswatichandra (1968) * Bhai Bahen (1969) * Maa Aur Mamta (1970) * Devi (1970) * Maharaja (1970) * Yaadgaar (1970) * Anuraag (1972) * Grahan (1972) * Saudagar (1973) * Jogidas Khuman (1975) * Ek Baap Chhe Bete (1978) * Main Tulsi Tere Aangan Ki (1978) * Saajan Bina Suhagan (1978) * Saajan Ki Saheli (1980) * Jiyo Aur Jeene Do (1982) * Rishta Kagaz Ka (1983) * Yeh Kaisa Farz (1984) * Yudh (1985) * Paisa Yeh Paisa (1985) * Meri Jung (1985) * Sajna Saath Nibhana (1986) * Karma (1986) * Naam (1986) * Hifazat (1987) * Sone Pe Suhaaga (1988) * Kanoon Apna Apna (1989) * Mujrim (1989) * Deewana Aashiq (1992) * Naseebwala (1992) * Insaniyat (1994) == Palkinnot ja ehdokkuudet == * Siviilipalkinnot ** 1974: Padma Shri * Filmfare Awards ** 1956: Paras naispääosa – Seema ** 1959: Paras naispääosa – Sujata ** 1963: Paras naispääosa – Bandini ** 1967: Paras naispääosa – Milan ** 1978: Paras naispääosa – Main Tulsi Tere Aangan Ki ** 1985: Paras naissivuosa – Meri Jung *** Ehdokkuudet **** 1961: Paras naispääosa – Chhalia **** 1973: Paras naissivuosa – Anuraag **** 1974: Paras naissivuosa – Saudagar * Bengal Film Journalists’ Association Awards ** 1963: Paras naispääosa (hindi) – Bandini ** 1967: Paras naispääosa (hindi) – Milan ** 1974: Paras naispääosa (hindi) – Saudagar == Lähteet == == Aiheesta muualla == * * Luokka:Intialaiset näyttelijät Luokka:Vuonna 1936 syntyneet Luokka:Vuonna 1991 kuolleet
Jamyang Namgial

Jamyang Namgial (s. 3. kesäkuuta 1985 Leh) on intialainen alppihiihtäjä. Namgial osallistui MM-kisoihin ensimmäistä kertaa vuonna 2009. Tuolloin hän keskeytti pujottelussa ja sijoittui suurpujottelussa 82:ksi. Namgial kilpaili Vancouverin olympialaisissa seuraavana vuonna ja oli suurpujottelun 81. eli viimeinen maaliin saakka päässyt. == Lähteet == Luokka:Intialaiset alppihiihtäjät Luokka:Vuonna 1985 syntyneet Luokka:Elävät henkilöt
Pattersonin oireyhtymä

Pattersonin oireyhtymä, josta käytetään myös nimitystä valeleprekaunismi, on erittäin harvinainen syndrooma. Ennen kuin oireyhtymä kuvattiin tieteellisesti, sitä ei osattu erottaa samankaltaisesta Donohuen oireyhtymästä eli leprekaunismista. Oireyhtymä on nimetty lääkäri Joseph Hanan Pattersonin mukaan. Sen kuvasivat Patterson ja Watkins vuonna 1962. Pattersonin oireyhtymän patogeneesi ja etiologia saatiin selville vuonna 1981. ==Oireet== Valeleprekaunismille tyypillistä on normaalista poikkeava kasvojen ulkonäkö, joka on samankaltainen kuin leprekaunismissa. Se vaikuttaa pääasiallisesti tukikudoksiin ja neuroendokriiniseen järjestelmään aiheuttaen hyperpigmentaatiota, käsien ja jalkojen velttoihoisuutta, kehon epäsuhtaisuutta, vakavaa henkistä kehitysvammaisuutta ja luuston epämuodostumia. Yleistynyt osteokondrodysplasia on oireyhtymälle luonteenomainen. Pattersonin oireyhtymään liittyy endokrinologisia poikkeavuuksia, Cushingin oireyhtymän kaltaisia oireita ja sokeritautia. Yhdessä tapauksessa on todettu myös ennenaikainen adrenarke. ==Lähteet== Luokka:Synnynnäiset epämuodostumat Luokka:Oireyhtymät
Mohammad Kiadarbandsari

Mohammad Kiadarbandsari (; s. 9. lokakuuta 1989) on iranilainen alppihiihtäjä. Kiadarbandsari voitti supersuurpujottelusta pronssia Aasian kisoissa 2011 ja oli samoissa kisoissa syöksylaskussa viides. Hän oli samana vuonna Garmisch- Partenkirchenin MM-kisoissa suurpujottelussa 75., mutta keskeytti pujottelussa toisella kierroksella. == Lähteet == Luokka:Iranilaiset alppihiihtäjät Luokka:Vuonna 1989 syntyneet Luokka:Elävät henkilöt
Chikusei

Chikusei () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin länsiosassa Kinu- ja Kokaijokien varrella. Pohjoisessa kaupunki rajautuu Tochigin prefektuuriin. Chikuseissa on 99 987 asukasta (lokakuussa 2020) ja sen pinta-ala on 205,3 neliökilometriä. Chikusei on kaupunkina suhteellisen nuori: se perustettiin vuonna 2005 liittämällä yhteen Shimodaten kaupunki sekä Akenon, Kyōwan ja Sekijōn maaseutukaupungit. Kaupunkia palvelevat JR Higashi-Nihonin Mito-linja, Kantō-rautateiden Jōsō-linja ja Mooka-rautatien Mooka-linja. == Kuvia == Tiedosto:Shimodate station from SPICA building.jpg|Shimodaten rautatieasema Tiedosto:Arakawa-ke Jyutaku Kyu-Misegura.jpg|Arakawa-suvun historiallinen asuintalo Tiedosto:Ibaraki Prefectural Road No. 305 Shimodate Station Line.jpg|Shimodaten kaupunkikuvaa Tiedosto:Paddy fields with Mount Tsukuba 2014-09-13 - panoramio.jpg|Riisipeltoja, taustalla Tsukubavuori == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Hitachi (Ibaraki)

Hitachi () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin koillisosassa Tyynenmeren rannikolla. Kaupungin rannikko on jyrkkäpiirteinen, ja sisämaassa sen alue nousee Tagavuorille. Hitachissa on 173 750 asukasta (lokakuussa 2020) ja sen pinta-ala on 225,78 neliökilometriä. Hitachia palvelee JR Higashi-Nihonin Jōban-linja. == Kuvia == Tiedosto:Zuishinmon of Oiwa-jinja (Hitachi).jpg|Oiwa-jinjan pyhäkön portti Tiedosto:Kamine Park, Ibaraki 07.jpg|Kaminen puistoa Tiedosto:Hitachi-Daientotu1.jpg|Hitachin kaivoksen suuri savupiippu Tiedosto:Hitachi Furyumono, Ibaraki 12.jpg|Hitachi furyūmono -kulkue Tiedosto:JR Hitachi Station - various - April 29 2019 18 50 23 052000.jpeg|Hitachin rautatieasema == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Koripallon naisten SM-sarjakausi 2010–2011

Koripallon naisten SM-sarjakaudella 2010–2011 Peli-Karhut voitti seuran historian kolmannen mestaruuden. Hopeaa voitti Catz Lappeenranta ja pronssia Espoo Team. Runkosarja pelattiin kahdeksan joukkueen nelinkertaisena sarjana. Pudotuspelivaiheeseen selvisivät kuusi parasta joukkuetta, joista kaksi parasta suoraan välieriin. Runkosarjan sijoille 3–6 sijoittuneet pelasivat puolivälierät paras kolmesta -järjestelmällä. Otteluparit olivat runkosarjan 3. ja 6. sekä 4. ja 5 joukkue. Puolivälierien voittajat pelasivat välierät runkosarjan kahden parhaan kanssa niin, että runkosarjan voittaja sai vastaansa puolivälierien voittajista runkosarjassa heikoimmin sijoittuneen. Välierät ja loppuottelu pelattiin paras viidestä -järjestelmällä. Hallitsevana mestarina pelasi Catz Lappeenranta ja sarjanousijana Torpan Pojat. Sarjasta ei pudonnut suoraan yhtäkään joukkuetta. Runkosarjassa seitsemänneksi sijoittunut Hongikon Nuorisoseuran Urheilijat karsi sarjapaikasta I-divisioonassa kolmanneksi sijoittuneen Turun Riennon kanssa ja runkosarjassa kahdeksanneksi sijoittunut Keravan Energia Team karsi I-divisioonan toiseksi sijoittuneen Hyvinkään Pontevan kanssa. I-divisioonan voittaja Pussihukat kieltäytyi SM- karsintapaikasta. Ottelut pelattiin paras kolmesta -järjestelmällä. Molemmat pääsarjalaiset säilyttivät sarjapaikkansa. ==Runkosarja== Suoraan välieriin Karsintasarjaan # Joukkue O V T P 1 Peli-Karhut 28 21 7 42 2 Catz Lappeenranta 28 18 10 36 3 Espoo Team 28 17 11 34 4 Torpan Pojat 28 16 12 32 5 Äänekosken Huima 28 15 13 30 6 Forssan Alku 28 15 13 30 7 HoNsU Jyväskylä 28 7 21 14 8 Keravan Energia Team 28 3 25 6 ==Pudotuspelit== ==Karsinta SM-sarjaan== *Hongikon Nuorisoseuran Urheilijat – Turun Riento 2–0 *Keravan Energia Team – Hyvinkään Ponteva 2–0 Luokka:Koripallon naisten SM-sarjakaudet Luokka:Koripallosarjojen kausi 2010–2011/2011 *[#]: Sijoitus *[O]: Ottelut *[V]: Voitot *[T]: Tappiot *[P]: Sarjapisteet
Out of Style

Out of Style on Sunrise Avenuen maaliskuussa 2011 julkaistu kolmas studioalbumi. Levy julkaistiin ensimmäisenä Suomessa 23. maaliskuuta 2011, ja ulkomailla pari päivää myöhemmin. Albumia on tehty Helsingissä, Los Angelesissa, Pariisissa, Tukholmassa ja Tokiossa. Albumin ensimmäinen single "Hollywood Hills" sai ensisoittonsa 14. tammikuuta 2011. Se on sijoittunut Suomen singlelistalla parhaimmillaan toiseksi ja Saksassa, Itävallassa sekä Sveitsissä kolmanneksi. Saksassa singleä on myyty platinalevyyn oikeuttava määrä, eli 300 000 kappaletta. Ruotsissa single on saavuttanut kultalevyn. Toisena singlenä julkaistiin kappale "I Don't Dance". "Hollywood Hills" oli Saksan radiokanavien soitetuin kappale vuonna 2011. Myös Ruotsissa kappale oli soitetuin vuoden 2011 lopun ja 2012 alkuvuoden aikana. Suomessa julkaistun albumin ensimmäisen painoksen kannessa on painovirhe, sillä lähes keskellä kantta lukee teksti "kansi". Albumi debytoi Suomen albumilistan sijalla kaksi. Itävallan ja Saksan albumilistoilla albumi on yltänyt parhaimmillaan kuudenneksi, sekä Sveitsissä kahdeksanneksi. Albumi on ylittänyt Suomessa kultalevyyn oikeuttavan myyntimäärän. Myös Saksassa albumia on myyty kultalevyyn oikeuttava määrä, yli 100 000 kappaletta. == Kappaleet == # # # # # # # # # # # # == Arvostelut == * AllMusic: AllMusic review * Desibeli.net: Desibeli.net: Levyarvio * Helsingin Sanomat: Helsingin Sanomat: Levyarvio * Nyt.fi: Nyt.fi: Levyarvio * Rumba: Rumba: Levyarvio * V2.fi: V2.fi: Levyarvio == Lähteet == == Aiheesta muualla == * Luokka:Vuoden 2011 albumit Luokka:Sunrise Avenuen albumit Luokka:Jukka Immosen tuottamat albumit Luokka:Jukka Backlundin tuottamat albumit
Kayserin maakunta

Kayserin maakunta on yksi Turkin 81 maakunnasta. Se sijaitsee Turkin keskiosissa. Vuoden 2011 lopussa maakunnassa oli 1,2 miljoonaa asukasta. Maakunta koostuu 16 piirikunnasta, joista asukasluvultaan suurimmat ovat Melikgazi, Kocasinan ja Talas.Kayseri Citypopulation.de thumb|Erciyesvuori ja Bürüngüzin moskeija minareetteineen. Maakunnan perinteisiin elinkeinoihin kuuluvat hedelmien ja viininviljely sekä mattojen solmiminen. == Lähteet == == Aiheesta muualla == *
Hitachi-Naka

Hitachi-Naka () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin itäosassa Tyynenmeren rannikolla. Kaupunki on rakentunut Nakajoen suulle prefektuurin pääkaupungin Miton pohjoispuolelle. Hitachi-Nakassa on 154 633 asukasta (elokuussa 2020) ja sen pinta-ala on 99,93 neliökilometriä. Hitachi-Nakan kaupunki perustettiin vuonna 1994 liittämällä yhteen Katsutan ja Nakaminaton kaupungit. Sisämaan Katsuta kehittyi historiallisesti 1940-luvulta lähtien Hitachi-yrityksen tehdaskaupunkina ja Miton esikaupunkina, Tyynenmeren rannikolla sijaitseva Nakaminato prefektuurin tärkeimpänä kalastussatamana. Kaupungissa on muun muassa elektroniikkateollisuutta ja autonosien valmistusta. Hitachi-Nakaa palvelevat JR Higashi-Nihonin Jōban-linja ja Suigun-linja sekä Hitachi-Naka kaihin -rautatien Minato-linja. == Kuvia == Tiedosto:酒列磯前神社 拝殿.JPG|Sakatsura Isosaki-jinja Tiedosto:Katsuta Station taxi stand May 01 2019 02-38PM.jpeg|Katsutan alueen kaupunkikuvaa Tiedosto:Isozaki Coast 04.jpg|Isozakin rannikkoa Tiedosto:Hitachinaka Seaside Railway Kiha 11 (48080528002).jpg|Hitachi-Naka kaihin -rautatien juna Tiedosto:Port of Nakaminato Aerial photograph.1986.jpg|Nakaminaton satama vuoden 1986 ilmakuvassa == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Arto Nyqvist

Arto ”Artsi” Nyqvist (s. 28. maaliskuuta 1958 Helsinki) on suomalainen moottoripyöräilijä, joka on tullut tunnetuksi näyttävistä stunt-tempuistaan. Eräs hänen tunnusmerkeistään on tavalliset puukengät, jotka jalassa yleensä suoritti temppunsa. Eräässä tempussa hän liukuu moottoripyörän perässä näiden puukenkien päällä roikkuen moottoripyörän takana yli 200 km/h nopeudessa. Nyqvist ajoi menestyksekkäästi motocrossia vuoteen 1978. Vuoden 1978 Hyvinkään osakilpailussa hän menetti kilpailulisenssinsä. Kilpailulisenssin menettämisen jälkeen Nyqvist ymmärsi olevansa enemmän showmiehiä. Nyqvist teki temppunsa pääasiassa Kawasaki Z1300 moottoripyörällä. Hänen näyttävimpiä temppujaan ovat Pyhätunturinmäestä moottoripyörällä tehty 60-metrinen loikka ja vuoden 1987 Salpausselän kisoissa hyppy Lahden hiihtokeskuksen K64-mäestä Citroën Dyane -henkilöautolla eli ”rättisitikalla”. Hän oli alun perin suunnitellut tekevänsä hypyn moottoripyörällä, mutta ei saanut siihen kaupungilta lupaa. Henkilöautolla hyppääminen hyväksyttiin. Nyqvist lopetti aktiiviuransa hieman yli 30-vuotiaana. 1980-luvulla Nyqvist kiersi Sleepy Sleepers-yhtyeen mukana heidän rock-konserteissaan. 2006 Nyqvist avasi Artsicycle-nimisen moottoripyöräliikkeen Helsingissä, jonka toiminta on nyt jo päättynyt. ==Aiheesta muualla== *Yle Elävä arkisto: Hurjapää Artsi Nyqvistin ura oli täynnä vauhtia ja vaarallisia tilanteita ==Lähteet== *Helsingin Sanomien kuukausiliite (1/2010, s. 110) "Mäkihyppyä rättisitikalla" Luokka:Suomalaiset moottoripyöräilijät Luokka:Elävät henkilöt Luokka:Vuonna 1958 syntyneet
Hitachi-Ōmiya

Hitachi-Ōmiya () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin luoteisosassa Naka- ja Kujijokien varrella. Kaupungin alue ulottuu Kantōn tasangon reunamilta Yamizovuorille ja Abukuman ylängölle. Lännessä kaupunki rajautuu Tochigin prefektuuriin. Hitachi-Ōmiyassa on 39 111 asukasta (lokakuussa 2020) ja sen pinta-ala on 348,45 neliökilometriä. Hitachi-Ōmiya on kaupunkina suhteellisen nuori: se perustettiin vuonna 2004 liittämällä yhteen Ōmiyan ja Yamagatan maaseutukaupungit sekä Gozen’yaman, Miwan ja Ogawan kyläkunnat. Hitachi-Ōmiyaa palvelee JR Higashi-Nihonin Suigun-linja. == Kuvia == Tiedosto:Yamagata Castle (Ibaraki) 04.jpg|Yamagatan linna Tiedosto:Mt.Myo 08.jpg|Myōvuori Tiedosto:Naka-Funyū Station.jpg|Naka-Funyūn rautatieasema Tiedosto:Hirayama Bridge (Ibaraki) 03.jpg|Hirayaman silta ylittää Kujijoen == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Armée Révolutionnaire Bretonne

Armée Révolutionnaire Bretonne on bretagnelainen väkivaltaa harjoittava nationalistinen terroristijärjestö. Se irtautui Front de Libération de la Bretagnesta sen militantimpana siipenä. 1960-luvulta lähtien järjestö on syyllistynyt yli 200 väkivaltaiseen iskuun, joista suurinta osaa ei tosin ole kohdistettu ihmisiin. Järjestön iskut eivät aluksi aiheuttaneet uhreja lukuun ottamatta kahta järjestön omaa jäsentä, jotka yrittivät purkaa itse asettamaansa pommia, joka uhkasi sivullisia. Kuitenkin vuonna 2000 järjestön McDonald’s-ravintolaan Quevertissa Dinanin lähistöllä tekemässä pommi-iskussa kuoli naispuolinen tarjoilija. Teosta asetettiin myöhemmin syytteeseen 11 henkilöä. Heistä kuusi sai tuomion, neljä terrorismista ja kaksi sen avunannosta. Kahdella tuomituista oli yhteyksiä myös antikapitalistiseen Emgann-järjestöön. ==Lähteet== Luokka:Bretagne Luokka:Terroristijärjestöt fr:Front de libération de la Bretagne
Michael Jackson’s Vision

Michael Jackson's Vision on musiikkivideokokoelma, joka sisältää 42 Michael Jacksonin tuottamaa ja ideoimaa musiikkivideota ==Levylistaus== ;Levy yksi: Kesto: 1:52:29 # "Don't Stop 'til You Get Enough" – 4:12 #* Ohjaaja: Nick Saxton # "Rock with You" – 3:22 #* Ohjaaja: Bruce Gowers # "She's Out of My Life"* – 3:35 #* Ohjaaja: Bruce Gowers # "Billie Jean" – 4:54 #* Ohjaaja: Steve Barron # "Beat It" – 4:57 #* Ohjaaja: Bob Giraldi # "Thriller" – 13:42 #* Ohjaaja: John Landis # "Bad" – 18:05 #* Ohjaaja: Martin Scorsese # "The Way You Make Me Feel" – 9:24 #* Ohjaaja: Joe Pytka # "Man in the Mirror" – 5:03 #* Ohjaaja: Don Wilson # "Dirty Diana" – 5:05 #* Ohjaaja: Joe Pytka # "Smooth Criminal" – 9:27 #* Ohjaaja: Colin Chilvers # "Another Part of Me" – 4:45 #* Ohjaaja: Patrick T. Kelly # "Speed Demon" – 10:08 #* Ohjaaja: Will Vinton # "Come Together" – 5:40 #* Ohjaaja: Jerry Kramer ja Colin Chilvers # "Leave Me Alone" – 4:36 #* Ohjaaja: Jim Blashfield ja Paul Diener # "Liberian Girl" – 5:34 #* Ohjaaja: Jim Yukich ;Levy kaksi: Kesto: 2:05:36 # "Black or White" – 11:01 #* Ohjaaja: John Landis # "Remember the Time" – 9:16 #* Ohjaaja: John Singleton # "In the Closet" – 6:05 #* Ohjaaja: Herb Ritts # "Jam" – 7:59 #* Ohjaaja: David Nelson # "Heal the World" – 7:32 #* Ohjaaja: Joe Pytka # "Give in to Me" – 5:29 #* Ohjaaja: Andy Morahanm # "Who Is It" – 6:34 #* Ohjaaja: David Fincher # "Will You Be There" – 5:55 #* Ohjaaja: Vincent Paterson # "Gone Too Soon" – 3:38 #* Ohjaaja: Bill DiCicco # "Scream" – 4:47 #* Ohjaaja: Mark Romanek # "Childhood" – 4:29 #* Ohjaaja: Nicholas Brandt # "You Are Not Alone" – 5:34 #* Ohjaaja: Wayne Isham # "Earth Song" – 6:44 #* Ohjaaja: Nicholas Brandt # "They Don't Care About Us" – 7:08 #* Ohjaaja: Spike Lee # "Stranger in Moscow" – 5:33 #* Ohjaaja: Nicholas Brandt # "Blood on the Dance Floor (Refugee Camp Mix)" – 5:27 #* Ohjaaja: Michael Jackson ja Vincent Paterson # "Ghosts"* – 3:58 #* Ohjaaja: Stan Winston # "You Rock My World" – 13:30 #* Ohjaaja: Paul Hunter # "Cry" – 4:57 #* Ohjaaja: Nick Brandt ;Bonuslevy: 35:05 # "Blame It on the Boogie" (The Jacksons) – 3:32 # "Enjoy Yourself" (The Jacksons) – 3:31 # "Can You Feel It" (The Jacksons) – 9:37 #* Ohjaaja: Bruce Gowers & Robert Abel # "Say Say Say" (Paul McCartney & Michael Jackson) – 4:57 #* Ohjaaja: Bob Giraldi # "They Don't Care About Us"* (Prison version) – 4:52 #* Ohjaaja: Spike Lee # "Why" (3T featuring Michael Jackson) – 4:33 # "One More Chance"* – 4:03 *Aikaisemmin ennen julkaisemattomia == Listat == Lista (2010) Korkein sijoitus Finnish Album Chart 3 French DVD Chart 1 Italian DVD Chart 1 Spanish DVD Chart http://promusicae.es/files/listassemanales/dvds/historial/TOP%2020%20DVD%2010_47.pdf 1 Austrian DVD Chart 1 Swiss DVD Chart 1 U.S. Billboard DVD Chart 2 UK DVD Chart 2 Australian DVD Chart 2 Belgium Flanders DVD Chart 3 Belgium Wallonia DVD Chart 2 Dutch DVD Chart 3 == Katso myös == *Visionary: The Video Singles == Lähteet == Luokka:Michael Jacksonin videot
Hitachi-Ōta

Hitachi-Ōta () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin pohjoisosassa Kujijoen ja sen sivujokien varrella. Muodoltaan pitkänomainen kaupunki käsittää alueita Kuji- ja Tagavuorilta. Pohjoisessa kaupunki rajautuu Fukushiman prefektuuriin. Hitachi-Ōtassa on 47 882 asukasta (lokakuussa 2020) ja sen pinta-ala on 371,99 neliökilometriä. Hitachi-Ōtaa palvelee JR Higashi-Nihonin Suigun-linja. == Kuvia == Tiedosto:Seizanso, Ibaraki 04.jpg|Seizansō-huvila Tiedosto:Colored leaves at Ryujinkyo ravine (6367543963).jpg|Ryūjinin rotko Tiedosto:Nishikanasa Shrine 06.jpg|Nishi-Kanasa-jinja Tiedosto:Hitachi-Ota Station 01.jpg|Hitachi-Ōtan rautatieasema Tiedosto:Hitachiota city center area Aerial photograph.1986.jpg|Hitachi-Ōta vuoden 1986 ilmakuvassa == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Won’t Say a Thing

Won't Say a Thing on suomalaisen beatboxaajan, Felix Zengerin ensimmäinen sooloalbumi. Se julkaistiin omakustanteena 20. huhtikuuta 2011. Zengerin mukaan levy yhdistelee hip hoppia, soulia ja jazzia. Pelkkää beatboxausta on vain yksi kappale. Vierailijoina albumilla esiintyvät muun muassa edesmennyt Kari Tapio, Tuomo Prättälä ja kanadalainen Kid Koala. Kari Tapio esiintyy viimeiseksi jääneessä äänityksessään "Pitkät päivät täällä" -kappaleen kertosäkeessä, jossa hän tulkitsi Asan sanoituksia kuusi viikkoa ennen kuolemaansa. Kappaleesta on julkaistu musiikkivideo. Won’t Say a Thing nousi parhaimmillaan Suomen virallisen albumilistan 21. sijalle. == Kappaleet == # Won't Say a Thing (Beatbox Intro) # Warzone (mukana Tuomo) # Connect (mukana Bahamadia) # Pitkät päivät täällä (mukana Asa & Kari Tapio) # What It Like (mukana Blu) # Clap Trap (mukana P-Love) # The Static (mukana Father Metro & Kid Koala) # I Has a Dog # Recharge (Skit) # Concrete Lullaby (mukana Redrama) # Mist (mukana Verneri Pohjola) == Arvostelut == * Nyt.fi: Nyt.fi * Rumba: Rumba == Lähteet == Luokka:Suomalaiset hip hop -albumit Luokka:Vuoden 2011 esikoisalbumit
Martti Heiniö

Martti Vilheml Heiniö (16. lokakuuta 1892 - 30\. toukokuuta 1976) oli suomalainen taiteilija. Hänen vanhempansa olivat varastonhoitaja Oskari Heiniö (ent. Hellman) ja Ida (o.s. Enbom). Martti Heiniön puoliso oli Liisa (o.s. Kivekäs). Martti Heiniö sai taideopetusta Joseph Alasen ja Jussi Karin johdolla. Hän debytoi vuonna 1926. Heiniö osallistui Suomen Taiteilijain näyttelyihin vuosina 1926, 1931 ja 1937. Hän sai Helsingin kaupungin kultaisen ansiomerkin vuonna 1946 ja Helsinki-mitalin vuonna 1956. Martti Heiniö toimi myös Helsingin kaupunginorkesterin sellistinä. == Lähteet == * Martti Heiniö taiteilijamatrikkelissa * Kirjav@ - Kansallisgallerian kirjaston kokoelmatietokanta, Martti Heiniö == Aiheesta muualla == * (Valokuva) Helsingin kaupungin museo, Vappumatinea Kaivohuoneella 1.5.1921 Luokka:Suomalaiset taidemaalarit Luokka:Vuonna 1892 syntyneet Luokka:Vuonna 1976 kuolleet
Kuinka rakastella neekerin kanssa ...väsymättä

Kuinka rakastella neekerin kanssa ...väsymättä (alkuperäiseltä nimeltä Comment faire l'amour avec un nègre sans se fatiguer) on kanadalais-ranskalainen vuonna 1989 valmistunut komediaelokuva. Elokuva perustuu haitilaisen kirjailijan Dany Laferrièren samannimiseen vuonna 1985 ilmestyneeseen romaaniin. Elokuvan pääosia esittävät Isaac de Bankolé, Roberta Bizeau, Myriam Cyr ja Maka Kotto. Elokuva sai ensi-iltansa Kanadassa helmikuussa 1989. Suomessa elokuva sai ensi-iltansa 17. marraskuuta 1989. Elokuva oli Suomen vuoden 1989 katsotuimpien elokuvien 76. sijalla, ja sen kävi katsomassa yhteensä 14 098 ihmistä. Suomen televisiossa elokuva on esitetty yhden kerran; heinäkuussa 1993 MTV3-kanavalla. ==Juoni== Afrikkalaissyntyiset miehet Vieux ja Bouba jakavat asunnon Montrealissa. Bouba on amatööritason filosofi ja Vieux sympaattinen yliopisto-opiskelija, joka pyrkii kirjailijaksi. Vieux ostaa itselleen kirjoituskoneen ja alkaa työstää pienoisromaania. Vieuxilla on paljon ihailijoita, joiden kanssa hän viettää aikaa, johon liittyy myös seksuaalista kanssakäymistä. Kaupungin huumejengi ei pidä afrikkalaissyntyisistä asukkaista ja yrittää saada heitä keinolla millä hyvänsä pois takaisin kotimaihinsa. Vieux saa ajan myötä valmiiksi romaaninsa, jonka nimeksi tulee Kuinka rakastella neekerin kanssa ...väsymättä. Vieuxin ja Bouban asunnossa syttyy tulipalo, jonka huumejengi on sytyttänyt tahallisesti. Bouba on tulipalon syttyessä nukkumassa, mutta palomiehet saavat hänet pelastettua. Vieux pelastaa viime hetkellä romaaninsa tulen keskeltä. Hän löytää kustantajan ja kirja julkaistaan. ==Vastaanotto== Video-oppaassa vuodelta 1995 Kati Sinisalo antoi elokuvan Suomessa julkaistulle VHS- kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä kiinnostavien teemojen – valkoisten naisten ja mustien miesten seksuaalisuuden – käsittely jää väsyttävän puheen tasolle. ==Lähteet== Luokka:Vuoden 1989 ranskalaiset elokuvat Luokka:Ranskalaiset komediaelokuvat Luokka:Vuoden 1989 kanadalaiset elokuvat Luokka:Ranskalaiset romaaneihin perustuvat elokuvat
Huoneistohotelli

thumb|upright|Huoneistohotellin sisustusta. Huoneistohotelliin kuuluu palveltuja asuntoja, joita vuokrataan hotellityyppisen varausjärjestelmän kautta. Se vastaa pitkälle vuokrattavaa huoneistoa ilman kiinteitä sopimuksia. ==Tyypillisiä piirteitä== Huoneistohotelli palvelee tyypillisesti asiakkaita, jotka tarvitsevat asunnon vähän pidemmäksi aikaa, yleensä muutamista päivistä kuukausiin. Yleensä tällainen lyhytaikainen asumistarve perustuu johonkin tilapäiseen olosuhteeseen kuten oman asunnon vesi- tai tulipalovahinkoon tai työmatkaan. Valmiiksi kalustetun huoneiston vuokraaminen ilman ennalta sovittua irtisanomisaikaa on näissä tilanteissa joustava ratkaisu. Huoneistohotelli ei nimestään huolimatta ole hotelli, mutta se poikkeaa perinteisestä asuinhuoneen vuokrauksesta, koska vuokralainen saa yleensä lopettaa vuokrasuhteen heti, kun hänen majoittumistarpeensa lakkaa. Huoneistohotelli poikkeaa perinteisestä hotellimajoituksesta siinä, ettei se yleensä tarjoa asiakkailleen hotelliin tyypillisesti kuuluvia oheispalveluja, kuten aamiaista. Huoneistohotelli tarjoaa kuitenkin hotellihuoneita väljemmät tilat, joissa asuminen on kodinomaista. Kaikissa suuremmissa kaupungeissa vastaava majoitusmuoto on saavuttanut merkittävän aseman majoitustoiminnassa. ==Suomalaisia huoneistohotelleja== * Kotimaailma Apartments * Huoneistohotelli Villa Aino (Hämeenlinna) * Huoneistohotelli Gella (Helsinki) * Huoneistohotelli Ada & Alex (Jyväskylä) * Domin Rental Apartments (Helsinki) * Forenom Huoneistohotellit (useilla paikkakunnilla) * Hotelli Valo huoneistohotelli (Helsinki) * Aalto Inn (Espoo) * Noli Studios (Helsinki, Vantaa) * Residential Hotels (Helsinki) == Lähteet == ==Kirjallisuutta== * Luokka:Hotellitalous
Maailman lääkäriliitto

Maailman lääkäriliitto () on kansainvälinen lääkäreitä edustava organisaatio, joka perustettiin Pariisin kokouksessa 17.9.1947.http://www.wma.net/en/60about/ Maailman lääkäriliiton tavoitteina on lääkäreiden itsenäisyys ja korkea ammattimoraali. Suomen lääkäriliitto on eräs WMA:n jäsenjärjestö. Maailman lääkäriliitto edustaa yli kymmentä miljoonaa lääkäriä. ==Katso myös== * Helsingin julistus * Tutkimusetiikka ==Lähteet== ==Aiheesta muualla== *http://www.wma.net/en/10home/index.html Luokka:Kansainväliset järjestöt Luokka:Lääketieteelliset järjestöt
Avaruuden portti

Avaruuden portti () on Frederik Pohlin vuonna 1977 ilmestynyt tieteisromaani. Teos on ilmestynyt suomeksi 1981 WSOY:n Scifi-sarjassa ja sen on suomentanut Rauno Ekholm. Vuosina 1992-1993 Legend Entertainment julkaisi romaanin pohjalta kaksi tietokonepeliä. == Asetelma == Aurinkokunnasta on löydetty hylätty muukalaisten avaruusasema ja liki tuhat erikokoista avaruusalusta ontoksi kaiverretusta asteroidista. Ihmiskunta yrittää ymmärtää Heecheeksi kutsuttujen muukalaisten tekniikkaa yrityksen ja erehdyksen kautta. Tekniikaa löytyy hylättynä eri puolilta Aurinkokuntaa. Alusten avulla ihmiskunta tekee avaruusmatkoja, koska määränpää pystytään kyllä valitsemaan. Alusten matka- aika on aina arvoitus ja nälkäkuoleman vaara on ilmeinen. Aluksia on kolmea kokoa, joihin mahtuu yksi, kolme tai viisi matkustajaa. Matkalle varataan aina tarvikkeita toivon mukaan riittävästi. Alukset tekevät puolimatkassa käännöksen joka kertoo matkalaisille puolimatkan kohdan ja nämä voivat siten laskea riittävätkö tarvikkeet perille asti. Jos ei, yleensä joku on valmis tekemään itsemurhan. == Vastaanotto == Teos on voittanut Nebula-, Hugo-, Locus- ja Campbell-palkinnot. == Muut sovitukset == Legend Entertainment julkaisi kirjaan perustuen kaksi videopeliä: * Gateway * Gateway 2: Homeworld == Lähteet == == Aiheesta muualla == * Jo Walton: Absentee aliens: Frederik Pohl’s Gateway. 9.2.2011. * Ted Gioia: Gateway . Conceptualfiction.com. * Trent Walters: Gateway. The SF Site 2011. Luokka:Yhdysvaltalaiset tieteisromaanit Luokka:Vuoden 1977 kirjat Luokka:Avaruusoopperaromaanit Luokka:Frederik Pohlin teokset
Natalie J. Robb

Natalie Joy Robb (s. 3. joulukuuta 1974 Bellshill, Glasgow, Skotlanti) on brittiläinen näyttelijä, joka tunnetaan televisiosarjasta Emmerdale. ==Ura== Robb oli vasta yhdeksänvuotias esiintyessään ensimmäisen kerran televisiossa. Robb aloitti näyttelemisen televisiossa televisiosarjojen Taggart ja Take the High Road myötä 1990-luvun alussa. Sittemmin hän on pääosin esiintynyt televisiosarjoissa, kuten Lontoo liekeissä, Tohtorit, Holby Cityn sairaala, EastEnders ja Hiljainen todistaja. The Bill -sarjassa Robb esitti peitetöitä tekevää poliisia Andrea Dunbaria.Natalie J Robb plays Moira Barton What's on TV. Viitattu 19.3.2011 Robb on tehnyt myös muutaman elokuvaroolin: Good Girl, Bad Girl, Kitchen ja The Shepherd: Border Patrol. Vuonna 2009 hän alkoi näyttelemään Moira Bartonia (myöhemmin Moira Dingle) televisiosarjassa Emmerdale ja ollut siitä lähtien sarjan vakituinen näyttelijä. == Yksityiselämä == Robb kertoi vuonna 2020 seurustelevansa Jonny McPhersonin kanssa, joka näyttelee Emmerdalessa lääkäri Liam Cavanaghia. ==Lähteet== Luokka:Skotlantilaiset näyttelijät Luokka:Vuonna 1974 syntyneet Luokka:Elävät henkilöt
Akarnan

Akarnan (, ) oli kreikkalaisessa mytologiassa Alkmaionin ja Kallirrhoen poika ja Amfoteroksen veli. Hänen ollessa vielä hyvin nuori Fegeus — tai hänen poikansa — surmasivat Akarnan isän. Tällöin Kallirrhoe pyysi Zeukselta, että hänen poikansa varttuisi nopeammin, jotta tämä pystyisi kostamaan isänsä kuoleman.Ovidius: Muodonmuutoksia ix.394–417 (engl. käännös). Äidin rukous kuultiin, ja Akarnan surmasi veljensä kanssa isänsä murhaajan, tämän puolison ja kaksi poikaa. Psofiksen asukkaat, joiden kaupungissa Fegeuksen pojat oli surmattu, ajoivat tappajia takaa aina Tegeaan saakka, jossa nämä otettiin vastaan ja heille myönnettiin turvapaikka kaupungissa.Apollodoros: Bibliotheke ('Kirjasto') 3.7.5–6 (engl. käännös).Pausanias: Periegesis tes Hellados ('Kreikan kuvaus') 8.24.9 (engl. käännös). Akhelooksen pyynnöstä Alkmaionin pojat veivät Harmonian kaulakorun ja peploksen Delfoihin, josta he jatkoivat Epeirokseen. Siellä Akarnan perusti valtion, jota kutsuttiin hänen mukaansa Akarnaniaksi.Apollodoros: Bibliotheke ('Kirjasto') 3.7.7 (engl. käännös).Thukydides: Peloponnesoilaissota 2.102 (engl. käännös ). == Lähteet == Luokka:Kreikkalainen mytologia
Jurmo (Brändö)

Jurmo on saari ja kylä Brändön kunnassa Ahvenanmaan maakunnassa. Saaren suurin pituus on noin 3,5 kilometriä. Vuonna 2020 kylässä oli 44 asukasta. == Kylä ja palvelut == Saaren talot on rakennettu melko tiiviisti etelärannalla sijaitsevaan kylään ja suurin osa saaresta onkin rakentamatonta. Kylän kiintopisteitä ovat vanha kansakoulu ja kylän edustalla sijaitseva kalanjalostuslaitos. Saarella on kyläkauppa, nelihuoneinen vieraskoti ja 16-paikkainen ravintola. Ranta-aitassa sijaitseva Jurmon museo esittelee entisajan saaristolaiskodin käyttöesineistä. Museon omistaa Jurmon kotiseutuyhdistys. Lisäksi saarella vuokrataan veneitä ja järjestetään opastettuja kalastus- ja hyljeretkiä. Saarella on myös pieni uimaranta ja noin 40-paikkainen vierasvenesatama sekä sen yhteydessä polttoainemyynti. Satama- alueella sijaitsee jalkapallokenttä, koripalloteline, uimahyppytorni, leikkihuone ja grillauspaikka. Saaren kaakkoisosaa kiertää luontopolku, jonka varrella on näkötorni. Kylässä on myös tuulimylly. Saarella on vuodesta 2002 lähtien laiduntanut ylämaankarjaa, jota pidetään turistikohteena, ja sille on järjestetty opaskyltit. Ylämaankarja hankittiin saareen laidunkarjaksi pitämään maisemat avoimena. Karja koko on ollut noin 38 yksilöä. Saarella on vuodesta 2008 lähtien järjestetty kesäisin Island in the Sun -festivaali. Vuonna 2011 kaksipäiväiseksi suunniteltuun tapahtumaan odotettiin 600:aa vierasta. == Liikenne == Saareen liikennöi ympäri vuoden Ålandstrafikenin yhteysalus M/S Doppingen läheisestä Åvan saaresta. Alus taittaa merimatkan noin kymmenessä minuutissa ja siihen mahtuu 70 matkustajaa ja 18 henkilöautoa. Jurmoon pääsee manner-Ahvenanmaalta tai manner-Suomesta Åvan kautta. Jurmoon johtaa 4,8 metrin kulkusyvyinen laivaväylä, ja saaressa on vierasvenesatama noin 40 veneelle sekä sen yhteydessä polttoainemyynti. Jurmossa on muutama kilometri autotietä. Tie alkaa lauttarannasta ja jakaantuu kylän alueelle, jatkuen ajoteinä ja polkuina muualle saareen. Kylän rannassa sijaitsee helikopteritaso. == Lähteet == == Aiheesta muualla == * Luokka:Brändö Luokka:Ahvenanmaan saaret Luokka:Ahvenanmaan maakunnan kylät
Jääkolkka

Jääkolkka on jäällä tai asfaltilla pelattava urheilulaji, joka on kehitetty curlingista. Lajin alkuperä on 1600-luvun Keski-Euroopassa. Toisen teorian mukaan laji kehittyi itsekseen ja omia aikojaan Alppimaissa jo ennen curlingia. Pelikivet kehittyivät alun perin ehkä yksijalkaisista lypsytuoleista, joita paimenet käyttivät jyrkkien rinteiden hankeen tökäten. Nimitys Eisstock voi myös tulla siitä, että pelikivi kehittyi jonkinlaisesta jäälle tarkoitetusta kävelykepistä. Suomeen laji rantautui 1980-luvun alkupuolella. Jääkolkan suurmaita ovat Saksa, Itävalta ja Italia. Saksassa harrastajia on yli 100 000 ja sitä pelataan neljässä eri divisioonassa. Lajia harrastetaan myös Kanadassa, Yhdysvalloissa, Australiassa ja Paraguayssa. == Lähteet == * http://www.sjkl.fi/?page_id=95 Viitattu 19.3.2011 * http://www.sjkl.fi/ Viitattu 19.3.2011 * http://www.alppicurling.fi *
Swift Current

Swift Current on kaupunki Kanadassa, Saskatchewanin provinssissa. Kaupunki sijaitsee Trans-Canada Highwayn varrella, noin 170 kilometriä länteen Moose Jaw'sta ja 218 kilometriä itään Medicine Hatin kaupungista. Kaupungin väkiluku on 14 946 (2006), ja sen talousalueella asuu 16 533 asukasta. == Historia == Alueen intiaanit ovat leiriytyneet kaupungin läpi kulkevan Swift Current Creek -joen varrella satoja vuosia. Myöhemmin saapuneet turkiskauppiaat antoivat joelle nimen Riviere Au Courant (), jonka mukaan kaupunki sai myöhemmin nimensä. Vuonna 1882 Canadian Pacific Railway -rautatieyhtiö perusti kaupungin paikalle tavara-aseman, josta kuljetettiin rahtia kauemmaksi etelään ja pohjoiseen. Vuosisadan vaihteessa seudulle muutti runsaasti Yhdysvalloista, Euroopasta ja itäisestä Kanadasta tulleita siirtolaisia, jotka asettuivat viljelemään maata ja kasvattamaan karjaa. Swift Currentin kaupunki perustettiin 15. tammikuuta 1914. Vuonna 1885 kapinajohtaja Louis Riel johti Saskatchewanissa käytyä Saskatchewanin kapinaa, jonka kukistamiseen osallistuneen Kanadan ratsupoliisin tärkeä tukikohta sijaitsi Swift Currentissa. Kapinan aikana tukikohta nousi tärkeään asemaan, sillä rautatie mahdollisti joukkojen tuomisen alueelle nopeasti. Swift Current kasvoi nopeasti rautatieaseman ympärille, ja se virallistettiin kyläksi vuonna 1903, vain viisi vuotta myöhemmin kaupungiksi (Town) ja vuonna 1914 suuremmaksi kaupungiksi (City). Toisen maailmansodan aikana kaupungissa sijaitsi taistelulentäjien koulutuskeskus. 1950-luvulla alueelta löydettiin öljyä ja maakaasua, minkä ansiosta kaupunki kasvoi voimakkaasti. Vuonna 1991 kaupungin rautatieasema määriteltiin kansallishistorialliseksi rautatieasemaksi. == Ilmasto == Swift Current sijaitsee kuivahkolla mannerilmastovyöhykkeellä. Kesät ovat normaalisti kuumia ja talvet erittäin kylmiä. Ilmankosteus on lännessä sijaitsevien kalliovuorten johdosta ympäri vuoden matala. Kaupunki sijaitsee 817 metriä merenpinnasta, minkä vuoksi kesälämpötilat pysyvät hieman alueen normaalia matalampana. == Lähteet == == Aiheesta muualla == * * * Luokka:Saskatchewanin kaupungit
Anna Frebel

Anna Frebel (s. 1980 Berliini) on tähtitieteilijä, jonka johtama ryhmä havaitsi yhden maailmankaikkeuden vanhimmista tunnetuista tähdistä HE 1523-0901 omassa Linnunradassamme.Raw Data Inside The Oldest Known Star Discover Magazine Frebel väitteli filosofian tohtoriksi Mt. Stromlon Observatoriossa Australian kansallisesta yliopistosta syyskuussa 2006 aiheella "Runsaus analyysi kirkkaissa metalliköyhissä tähdissä". Vuodesta 2010 hän luennoi Harvardin yliopistossa.Summary CV -- Anna Frebel Harvard University == Lähteet == == Aiheesta muualla == *Anna Frebelin kotisivu Harvardissa Luokka:Saksalaiset tähtitieteilijät Luokka:Elävät henkilöt Luokka:Vuonna 1980 syntyneet
Kaikki pelissä

Kaikki pelissä voi tarkoittaa muun muassa seuraavia: ==Elokuva== *Kaikki pelissä (Vabank), Juliusz Machulskin ohjaama puolalainen elokuva vuodelta 1981 *Kaikki pelissä (Against All Odds), Taylor Hackfordin ohjaama yhdysvaltalainen elokuva vuodelta 1984 *Kaikki pelissä (Eat the Peach), Peter Ormrodin ohjaama irlantilainen elokuva vuodelta 1986 *Kaikki pelissä, Matti Kassilan ohjaama suomalainen elokuva vuodelta 1994 *Kaikki pelissä (Turn It Up), Robert Adetuyin ohjaama yhdysvaltalainen elokuva vuodelta 2000 *Kaikki pelissä (Lucky Numbers), Nora Ephronin ohjaama yhdysvaltalainen elokuva vuodelta 2000 *Kaikki pelissä (Summer Catch), Mike Tollinin ohjaama yhdysvaltalainen elokuva vuodelta 2001 *Kaikki pelissä (Beyond the City Limits), Gigi Gastonin ohjaama yhdysvaltalainen elokuva vuodelta 2002 ==Kirjallisuus== *Kaikki pelissä, 366. Aku Ankan taskukirja *Kaikki pelissä (Blue Murder), Walter Wagerin romaani (Viihdeviikarit 1985) *Kaikki pelissä, Liisa Silanderin romaani (WSOY 1986) *Kaikki pelissä (Dare the Devil), Elaine Raco Chasen romaani Fantasy-sarjassa (Winther 1990) *Kaikki pelissä: pelien käsikirja, Ilmo Kurki-Suonion teos (Weilin + Göös 1992) *"Kaikki pelissä" ("Dare the Devil"), Michael Gellerin jännityskertomus teoksessa Kirjavaliot: neljä lyhennettyä menestysteosta (Valitut Palat 1994) *Kaikki pelissä (Raka puckar), Bengt-Åke Crasin nuortenkirja Lätkäjengi-sarjassa (Tammi 1999) *Kaikki pelissä: edunvalvonta rajattomassa maailmassa, Juhani Arton tietokirja (KTV 2000) *Kaikki pelissä (Out of Control), Kate Williamin romaani (Otava 2000) *Kaikki pelissä (All or Nothing), Elizabeth Adlerin romaani (Gummerus 2001) *Kaikki pelissä, Juhani Tammisen johtamisopas (Ajatus 2001) *Kaikki pelissä: lamaromaani, Seppo Jääskeläisen romaani (Myllylahti 2008)
Maatilan Pellervo

Maatilan Pellervo on kuukausittain ilmestyvä maatalousalan lehti, joka on suunnattu erityisesti maatalousyrittäjille. Lehden levikki vuonna 2010 oli 17 586\. Lukijoita lehdellä on 128 000\. Lehteä julkaisee Pellervo Media, joka on Osuustoimintakeskus Pellervon osakkuusyhteisöOsuustoimintakeskus Pellervo. Päätoimittaja on Anna Malk. Sen rinnakkaisjulkaisu on Kodin Pellervo. Kodin Pellervon ja Maatilan Pellervon edeltäjänä oli vuoteen 1998 Pellervo, joka lehtiuudistuksen jälkeen eriytettiin vuonna 1999 kahdeksi lehdeksi: maataloutta käsitteleväksi Maatilan Pellervoksi ja yleisemmin kotia ja maaseutua käsitteleväksi Kodin Pellervoksi. ==Lähteet== ==Aiheesta muualla== * * Pellervo uudistuu, Maatilan Pellervo Luokka: Suomalaiset ammattilehdet Luokka:Suomen maatalous Luokka:Osuustoimintakeskus Pellervo
Kandalos

Kandalos (, ) oli kreikkalaisessa mytologiassa yksi heliadeista, Rhoden ja Helioksen pojista. Heliadit olivat erityisen taitavia tähtitieteilijöitä, ja he kehittivät uusia menetelmiä purjehdukseen ja jakoivat ensimmäisinä päivän tunneiksi. Heliadeista etevin, Tenages herätti kateutta muissa veljeksissä, ja niin nämä murhasivat tämän. Teon jälkeen Kandalos pakeni Kosin saarelle.Diodoros Sisilialainen: Historian kirjasto v.56.3–57.2 (engl. käännös). == Lähteet == Luokka:Kreikkalainen mytologia
Tomas Northug

Tomas Northug (s. 19. huhtikuuta 1990) on norjalainen uransa lopettanut maastohiihtäjä. Hän edusti seuratasolla Strindheim IL:ää. Hänen veljensä Petter Northug ja Even Northug ovat myös hiihtäjiä. Northug on saavuttanut nuorten MM-kilpailuissa kaksi kultamitalia ja yhden pronssimitalin. Kultamitalit tulivat Hinterzartenissa vuonna 2010, kun hän voitti sprintin ja oli mukana Norjan kultaa voittaneessa viestijoukkueessa. Vuoden 2009 kisoissa hän sai pronssia viestistä. Falunin MM-kilpailuissa 2015 hän oli perinteisen hiihtotavan sprintissä kuudes. Maastohiihdon maailmancupissa Northug kilpaili ensimmäisen kerran Drammenin sprintissä maaliskuussa 2010. Kilpailussa hän sijoittui 30:nneksi. Kymmenen parhaan joukkoon hän sijoittui ensimmäisen kerran Asiagon perinteisen hiihtotavan sprintissä joulukuussa 2013 oltuaan kymmenes. Ensimmäisen palkintosijansa hän saavutti voittaessaan Otepään perinteisen hiihtotavan sprintin tammikuussa 2015. Northug lopetti uransa keväällä 2017. == Lähteet == Luokka:Norjalaiset maastohiihtäjät Luokka:Vuonna 1990 syntyneet Luokka:Elävät henkilöt
Sinappihappo

Sinappihappo on luonnossa, mm. sinapin siemenissä esiintyvä orgaaninen happo. == Aiheesta muualla == *Liber Herbarum: Sinappihappo *PubChem: Sinapic acid *Human Metabolome Database (HMDB): Sinapic acid *Kyoto Encyclopedia of Genes and Genomes (KEGG): Sinapic acid *ChemBlink: 4-Hydroxy-3,5-dimethoxycinnamic acid *Dr. Duke's Phytochemical and Ethnobotanical Databases: Sinapic-acid Luokka:Karboksyylihapot
Hokota

Hokota () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin itäosassa Tyynenmeren rannikolla. Pohjoisessa kaupunki rajautuu Hinumajärveen, etelässä Kitaurajärveen. Hokotassa on 48 189 asukasta (lokakuussa 2020) ja sen pinta-ala on 207,61 neliökilometriä. Hokotaa palvelee Kashima rinkai -rautatien Ōarai–Kashima- linja. == Kuvia == Tiedosto:Lake Kitaura from Hokota City 02.jpg|Kitaurajärvi Tiedosto:Full view of Rokko Ohashi Bridge (the second generation).jpg|Rokkōn suursilta Tiedosto:Hinuma Station 09.jpg|Hinuman rautatieasema Tiedosto:Hokota 1st High School.JPG|Hokotan lukio no. 1 == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit